钦定古今图书集成/明伦汇编/闺媛典/第252卷 > 吴锺俊妻徐氏
## 钦定古今图书集成/明伦汇编/闺媛典/第252卷 > 吴锺俊妻徐氏

按《句容县志》：“徐氏，逸民吴锺俊妻。性温淑，躬井臼，𬞟藻维洁。又至孝，事翁姑，枣脯必饬。姑早丧，鞠养两幼
弟，皆隆礼婚娶。继抚叔遗孤，恩勤尤至，不谓其非己
出也。俊任侠，多交游，氏拮据中馈，贫不能给。劳纺绩，
解荆布佐之。年二十有九夫亡，子渊尚幼，氏萤灯鸣
杼，以伴其读书，遂登贤书，为世名人。”